CELEX: 62013CN0379
Language: hr
Date: 2013-07-03 00:00:00
Title: Predmet C-379/13 P: Žalba koju je 3. srpnja 2013. podnio Associação de Empresas de Construção e Obras Públicas e Serviços (Aecops) protiv presude Općeg suda (sedmo vijeće) od 19. travnja 2013. u predmetu T-51/11, Associação de Empresas de Construção e Obras Públicas e Serviços (Aecops) protiv Komisije

7.9.2013   
            
            
               HR
            
            
               Službeni list Europske unije
            
            
               C 260/23
            
         Žalba koju je 3. srpnja 2013. podnio Associação de Empresas de Construção e Obras Públicas e Serviços (Aecops) protiv presude Općeg suda (sedmo vijeće) od 19. travnja 2013. u predmetu T-51/11, Associação de Empresas de Construção e Obras Públicas e Serviços (Aecops) protiv Komisije
   (Predmet C-379/13 P)
   2013/C 260/59
   Jezik postupka: portugalski
   
      Stranke
   
   
      Žalitelj: Associação de Empresas de Construção e Obras Públicas e Serviços (Aecops) (zastupnici: N. Morais Sarmento i L. Pinto Monteiro, advogados)
   
      Druga stranka u postupku: Europska komisija
   
      Žalbeni zahtjevi
   
   Žalitelj zahtijeva od Suda da:
   
               —
            
            
               u cijelosti ukine presudu Općeg suda;
            
         
               —
            
            
               u cijelosti poništi pobijanu odluku;
            
         
               —
            
            
               naloži Komisiji da snosi vlastite troškove kao i troškove žalitelja.
            
         
      Žalbeni razlozi i glavni argumenti
   
   
      Nedonošenje odluke u razumnom roku
   
   (i.)   Zastara pokretanja postupka
   Žalitelj smatra da je pobijana odluka donesena nakon isteka roka od četiri godine za pokretanje postupka koji je propisan člankom 3. Uredbe Vijeća (EZ, Euratom) br. 2988/95 (1). Također je, čak i u slučaju da je nastupio prekid roka zastare za pokretanje postupka, proteklo razdoblje dvostrukog roka zastare u kojem nije donesena nikakva odluka sukladno članku 3. stavku 1. točki 4. spomenute Uredbe. S obzirom na zastaru prava na pokretanje postupka pobijanu odluku treba proglasiti nezakonitom i nepodobnom za izvršenje.
   (ii.)   Povreda načela pravne sigurnosti
   Žalitelj drži da činjenica da je Komisija dopustila da protekne više od 20 godina između navedenih nepravilnosti i donošenja pobijane odluke predstavlja povredu načela pravne sigurnosti. Ovo temeljno načelo pravnog poretka Europske unije predviđa da svaka osoba ima pravo na to da institucije Europske unije odluče o njenim zahtjevima u razumnom roku.
   (iii.)   Povreda prava na obranu
   Žalitelj tvrdi da mu je povrijeđeno pravo na obranu utoliko što je prošlo više od 20 godina između navedenih nepravilnosti i donošenja konačne odluke, čime mu je bilo uskraćeno pravo da iznese vlastita stajališta u razumnom roku, tj. u razdoblju u kojem su mu još uvijek bili dostupni dokumenti koji su mu mogli omogućiti opravdanje troškova koje je Komisija smatrala neprihvatljivima.
   
      (1)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, str. 1.) (SL, posebno izdanje na hrvatskom jeziku, poglavlje 1., svezak 7., str. 5.).